12. ฐานะการเงินและผลการดำเนินงาน

งบการเงินรวมในระยะ3 ปีที่ผ่านมา ตามเอกสารแนบ 8

สรุปฐานะการเงินและผลการดำเนินงานในระยะ 3 ปี ที่ผ่านมา ตามเอกสารแนบ 9

อัตราส่วนทางการเงินในระยะ 3 ปี ที่ผ่านมา ตามเอกสารแนบ 10

  ผู้สอบบัญชีและนโยบายบัญชีที่สำคัญ

1.  ผู้สอบบัญชีของบริษัท คือ นายนที แสงอุดมเลิศ ผู้สอบบัญชีรับอนุญาตทะเบียนเลขที่ 300
    สำนักงานธรรมการย์การบัญชี

2.  สรุปรายงานการตรวจสอบ ของผู้สอบบัญชีในระยะ 3 ปี ที่ผ่านมา
    ผู้สอบบัญชีได้ให้ความเห็นในรายงานการตรวจสอบแบบไม่มีเงื่อนไข

3.  นโยบายการบัญชีที่สำคัญ

    1.  การรับรู้รายได้

  บริษัทรับรู้รายได้จากการขายเมื่อส่งมอบสินค้าเรียบร้อยแล้ว

2.  การตีราคาสินค้าคงเหลือ

  ตีตามราคาทุนหรือมูลค่าสุทธิที่จะได้รับแล้วแต่อย่างใดจะต่ำกว่าการเบิกจ่ายใช้เกณฑ์
  เข้าก่อน-ออกก่อน

3.  เงินลงทุนในบริษัทอื่น

  เงินลงทุนระยะสั้นเป็นหลักทรัพย์หุ้นทุนในความต้องการของตลาดถือเป็นหลักทรัพย์เพื่อค้า
  แสดงด้วยราคายุติธรรม โดยใช้ราคาปิดซึ่งซื้อขายครั้งสุดท้ายในตลาดหลักทรัพย์แห่งประเทศไทย
  ณ วันสิ้นปี ผลต่างจากการเปลี่ยนแปลงราคายุติธรรมแสดงในงบกำไรขาดทุน

  เงินลงทุนระยะยาวเป็นหลักทรัพย์หุ้นทุนในความต้องการของตลาดถือเป็นหลักทรัพย์เพื่อขาย
  แสดงในราคายุติธรรม โดยใช้ราคาปิดซึ่งซื้อขายครั้งสุดท้ายในตลาดหลักทรัพย์แห่งประเทศไทย ณ
  วันสิ้นปี ผลต่างจากการเปลี่ยนแปลงราคายุติธรรมแสดงใน ส่วนของผู้ถือหุ้น

  เงินลงทุนระยะยาว เป็นหลักทรัพย์นอกตลาด การลงทุนซื้อหุ้นจึงถือเป็นเงินลงทุนทั่วไป
  แสดงตามราคาทุน

4.  ค่าเผื่อผลขาดทุนจากการด้อยค่าของสินทรัพย์
    พิจารณาจากข้อบ่งชี้ที่ทำให้เชื่อว่าสินทรัพย์อาจเกิดการด้อยค่า
    โดยคำนวณจากส่วนต่างของมูลค่าที่คาดว่าจะรับคืนที่ต่ำกว่าราคาตามบัญชีของสินทรัพย์

5.  ทรัพย์สินถาวรแสดงในราคาทุนหลังหักค่าเสื่อมราคาแล้วการคำนวณค่าเสื่อมราคา

  ใช้วิธีเส้น ตรงในอัตราค่าเสื่อมราคาเป็นดังนี้

  ----------------------------------------------- -----------------------
  ที่ดิน                                             ไม่คิดค่าเสื่อมราคา

  อาคารและค่าปรับปรุงสถานที่                           5%

  อุปกรณ์อื่น                                         20%

  สิทธิการเช่าตัดจ่ายตามอายุสัญญา                        
  ----------------------------------------------- -----------------------

  3.6 รายการบัญชีที่เป็นเงินตราต่างประเทศบันทึกอัตราแลกเปลี่ยน ณ วันที่เกิดรายการ ทรัพย์สิน
  ที่คงค้างอยู่ ณ วันปิดบัญชีบันทึกตามอัตราถัวเฉลี่ยที่ธนาคารพาณิชย์รับซื้อ ส่วนหนี้สินที่เป็น
  เงินตราต่างประเทศคงค้างอยู่ ณ วันปิดบัญชีบันทึกตามอัตราถัวเฉลี่ยที่ธนาคารพาณิชย์ขาย

  กำไรขาดทุนจากอัตราแลกเปลี่ยนระหว่างปีได้รวมในงบกำไรขาดทุน

  3.7 ค่าเผื่อหนี้สงสัยจะสูญ บริษัทฯ จัดให้มีค่าเผื่อหนี้สงสัยจะสูญสำหรับหนี้ที่คาดว่าจะ
  เก็บหนี้ไม่ได้ตามประสบการณ์ในการเก็บหนี้ของบริษัท

  3.8 กำไร(ขาดทุน) ต่อหุ้น คำนวณโดยการหารกำไร (ขาดทุน) สุทธิ ด้วยจำนวนหุ้นที่
  ออกจำหน่าย

คำอธิบายและการวิเคราะห์ฐานะการเงินและผลการดำเนินงานฐานะการเงิน - งบการเงินรวม

บริษัทฯมีสินทรัพย์รวม ณ วันที่ 31 ธันวาคม 2543 จำนวน 704.04 ล้านบาท ลดลงร้อยละ 0.29
เมื่อเปรียบเทียบกับสินทรัพย์รวม ณ สิ้นปี 2542 จำนวน 706.06 ล้านบาท
มีผลตอบแทนจากสินทรัพย์ร้อยละ 1.43 เมื่อเทียบกับปี 2542 ซึ่งมีผลตอบแทนร้อยละ (1.95)
สินทรัพย์แบ่งออกเป็นประเภทต่างๆ คือ สินทรัพย์หมุนเวียน จำนวน 311.83 ล้านบาท
คิดเป็นสัดส่วนร้อยละ 44.29 เงินลงทุนและเงินให้กู้ยืม จำนวน 133.48 ล้านบาท
คิดเป็นสัดส่วนร้อยละ 18.96 ที่ดิน อาคาร และอุปกรณ์ จำนวน 232.91 ล้านบาท
คิดเป็นสัดส่วนร้อยละ 33.08 และ สินทรัพย์อื่นจำนวน 25.82 ล้านบาท คิดเป็นสัดส่วนร้อยละ
3.67

ในปี 2543 สินทรัพย์หมุนเวียนจำนวน 311.83 ล้านบาท มีจำนวนลดลง 12.37 ล้านบาท
คิดเป็นสัดส่วนร้อยละ 3.81 เมื่อเปรียบเทียบกับปี 2542
อย่างไรก็ตามความเพียงพอของสภาพคล่องยังอยู่ในเกณฑ์ดี
โดยพิจารณาจากอัตราส่วนสภาพคล่องสินทรัพย์หมุนเวียนต่อหนี้สินหมุนเวียนเปลี่ยนแปลงในอัตรา
1.87:1 เท่า ในปี 2542มีอัตรา2.03: 1 เท่า

บริษัทปรับโครงสร้างหนี้กับบริษัทโชคสามัคคี จำกัด
โดยแปลงหนี้เงินให้กู้ยืมเงินต้นรวมดอกเบี้ยคงค้าง 26.03 ล้านบาทเป็นเงินลงทุนจำนวน 2.6
ล้านหุ้น มูลค่าหุ้นละ 10.00 บาท

หนี้สินรวมสิ้นสุด ณ วันที่ 31 ธันวาคม 2543 จำนวน 240.68 ล้านบาท ลดลงจากปี 2542 ร้อยละ
2.60 เมื่อเปรียบเทียบกับหนี้สินรวม ณ สิ้นปี 2542 จำนวน 247.10 ล้านบาท
โดยแบ่งออกเป็นหนี้สินหมุนเวียนจำนวน 166.45 ล้านบาท คิดเป็นร้อยละ 69.16
หนี้สินระยะยาวจำนวน 64.94 ล้านบาท คิดเป็นร้อยละ 26.98 หนี้สินอื่นจำนวน 9.29
ล้านบาทคิดเป็นร้อยละ 3.86

ในปี 2543 ได้ชำระคืนเงินกู้ยืมจำนวน 15 ล้านบาท
ความเหมาะสมของโครงสร้างเงินทุนอยู่ในเกณฑ์ปกติ คือ 0.52 : 1 เท่า ปี 2542 0.54: 1.00
เท่า

ในส่วนของผู้ถือหุ้นสิ้นสุด ณ. วันที่ 31 ธันวาคม 2543 จำนวน 463.36 ล้านบาท
ซึ่งมีจำนวนเพิ่มขึ้น4.41 ล้านบาท คิดเป็นสัดส่วนร้อยละ 100.96 จากปี 2542
บริษัทฯบันทึกผลขาดทุนที่ยังไม่เกิดขึ้นจากการปรับราคายุติธรรมหลักทรัพย์เผื่อขาย 13.08
ลดลงจากปี 2542 ซึ่งมีผลขาดทุน 16.39 ล้านบาท และจ่ายเงินปันผลจำนวน 9 ล้านบาท
มีสุทธิในปี 2543 จำนวน 10.10 ล้านบาท

ผลการดำเนินงาน

ในปี 2543 บริษัทฯมีรายได้รวมจำนวน 505.23 ล้านบาท และกำไรสุทธิจำนวน 10.10 ล้านบาท
ผลกำไรสุทธิต่อหุ้น 0.84 บาท เปรียบเทียบกับรายได้รวมจำนวน 475.87 ล้านบาท
และขาดทุนสุทธิ 14.86 ล้านบาท ขาดทุนสุทธิต่อหุ้น 1.24 บาท ในปี 2542

บริษัทฯมีรายได้จากการขายในปี 2543 จำนวน 488.94 ล้านบาท เพิ่มขึ้นจากปี 2542 จำนวน
36.26 ล้านบาท หรือเท่ากับร้อยละ 8.01 มีอัตรากำไรขั้นต้นที่ร้อยละ 39.94 ปี 2542
มีอัตรากำไรขั้นต้นที่ร้อยละ 41.83 นอกจากนี้ อัตราส่วนหมุนเวียนของลูกหนี้การค้า 4.10 เท่า
ในปี 2542 4.53 เท่า ทำให้ระยะเวลาเรียกเก็บหนี้เฉลี่ยยาวขึ้นคือเฉลี่ย 88 วัน ปี2542 เฉลี่ย
79 วัน อัตราส่วนหมุนเวียนสินค้าคงเหลือ 1.79 เท่า ในปี2542 1.32
เท่าทำให้ระยะเวลาขายสินค้าเฉลี่ยเปลี่ยนแปลงเร็วขึ้นคือเฉลี่ย 202 วัน ปี2542 เฉลี่ย 274 วัน
อัตราส่วนหมุนเวียนของเจ้าหนี้การค้า 9.81 เท่า ในปี 2542 7.00 เท่า
ทำให้ระยะเวลาจ่ายชำระหนี้เฉลี่ยเร็วขึ้นคือเฉลี่ย 37 วัน ในปี 2542 เฉลี่ย 51 วัน
เนื่องจากปลายปี 2543 ได้มีการจ่ายชำระเร็วขึ้นเพื่อรับส่วนลด

ค่าใช้จ่ายในการขายและบริหารของปี 2543 จำนวน 186.75 ล้านบาท เพิ่มขึ้นจากปีก่อน 2.28
ล้านบาท หรือเท่ากับร้อยละ 1.24 ปี 2543เกิดผลขาดทุนจากการปริวรรตเงินตราจำนวน 2.43
ล้านบาท ในปี 2542 เกิดผลขาดทุนจากการปริวรรตเงินตราจำนวน 12.67 ล้านบาท ลดลง
10.24 ล้านบาท ในปี 2543 บริษัทได้มีการปรับปรุงร้านสาขาและมีการโฆษณา การประชาสัมพันธ์
ทำให้มีค่าใช้จ่ายเพิ่มขึ้นประมาณ 10 ล้านบาท ดอกเบี้ยจ่ายของปี 2543 จำนวน 8.46 ล้านบาท
ลดลงจากปีก่อน 6.23 ล้านบาท หรือเท่ากับร้อยละ 42.39
ทั้งนี้เนื่องจากในระหว่าปีบริษัทมีการจ่ายคืนเงินกู้ยืม อีกทั้งอัตราดอกเบี้ยที่ต่ำลง
และค่าเงินบาทที่แข็งขึ้นเมื่อเทียบกับปี 2542 จึงทำให้ดอกเบี้ยจ่ายปี 2543น้อยลง
อัตราส่วนความสามารถชำระดอกเบี้ยในปี 2543 เป็น 2.81 เท่า เพิ่มขึ้นจากปี 2542
ซึ่งอัตราส่วนความสามารถชำระดอกเบี้ยเป็น 1.74 เท่า

นอกเหนือจากคำอธิบายและการวิเคราะห์เกี่ยวกับการเปลี่ยนแปลงฐานะการเงินและผลการดำเนินงานของบริษัทฯในปี
2543ซึ่งครอบคลุมถึงเนื้อหา ความเหมาะสมของโครงสร้างเงินทุนฐานะการเงินของบริษัท
ผลการดำเนินงานตามงบกำไรขาดทุน
ตลอดจนการเปลี่ยนแปลงของรายการในงบดุลและอัตราส่วนทางการเงินที่สำคัญ

บริษัทฯ ใคร่ขอชี้แจงประเด็นเพิ่มเติมอื่นๆ ดังต่อไปนี้

- บริษัทฯไม่มีการเปลี่ยนแปลงที่สำคัญที่เกิดขึ้นภายหลังวันที่ในงบการเงิน และผลกระทบ

ที่อาจจะมีต่อฐานะการเงินและผลการดำเนินงาน

  - บริษัทฯไม่มีการปรับโครงสร้างการถือหุ้นของบริษัทในกลุ่มที่มีผลต่อการดำเนินงาน

  ของบริษัท

  - บริษัทฯ ไม่มีภาระผูกพันที่อาจมีผลกระทบต่อฐานะการเงินและผลการดำเนินงานของ

  บริษัทฯ

  - บริษัทฯไม่มีการค้ำประกันหนี้ให้บุคคลอื่น อันอาจจะมีผลกระทบต่อฐานะการเงิน

  และผลการดำเนินงานของบริษัท